Helsingin pikkukirkkoyhdistys

Helsingin pikkukirkkoyhdistys on vuosina 1924–1956 toiminut yhdistys, jonka tarkoituksena oli huolehtia esikaupunkialueiden sielunhoitotyöstä laajassa seurakunnassa. Se jatkoi 1918 asetetun pikkukirkkokomitean työtä. Pikkukirkkoliike vaikutti Pohjoismaissa, ja se sai alkunsa 1886 Kööpenhaminasta.Pienpainatteet, Digicarelia

Helsingissä Pikkukirkkoyhdistyksen toiminta liittyi Kalliolan setlementtiin. Sen alkuperäinen tarkoitus oli järjestää jumalanpalveluksia ja hartaushetkiä Helsingin ympäristön esikaupungeissa. Toiminta laajeni kesäjuhliksi, pyhäkouluiksi ja kuoroiksi.Juha Järvelä, Sukupuoli ja kansallisuus Mika Waltarin teksteissä 1925–1930 Pro gradu, Jyväskylän yliopisto, s. 16

Yhdistyksen perusti piispa Jaakko Gummerus. Jäseninä oli muun muassa arkkitehtejä, kuten Ilmari Launis (1881–1955), Elias Paalanen (1884–1967) ja Berndt Blom (1868–1932), joita kiinnosti sen vapaaehtoisuuteen perustuva, uudenlaisia tila- ja rakennusratkaisuja kehittelevä toiminta. Yhdistyksen luottosuunnittelijaksi tuli arkkitehti Albert Nyberg. Yhdistys laaditutti mallipiirustuksia. Aktiivijäseniä olivat myös Eino Sormunen, J. H. Tunkelo, Osmo Tiililä, Lauri Apajalahti, Heikki Valanne ja Ensio KuulaOrtiz-Nieminen s. 24, 26, 39, 42  Mika Waltarin tiedetään olleen mukana toiminnassa ainakin sen verran, että hänen runojaan julkaistiin yhdistyksen julkaisemassa Pikkukirkon joululehdessä vuosina 1926 ja 1927.

Liike vaikutti siihen että kirkoista alkoi muodostua kirkollisia monitoimikeskuksia.Ortiz-Nieminen s. 87 Monille paikkakunnille perustettiin pikkukirkkoyhdistyksiä tarkoituksena rakentaa oma kirkko ja järjestää omaa toimintaa.Ortiz-Nieminen s. 23–29. Paikallisten yhdistysten merkitys väheni seurakuntatyön kehittyessä.

Liikkeen johtohenkilöitä
 Sigfrid Sirenius, Helsingin pikkukirkkoyhdistyksen hallituksen jäsen
 Toivo Waltari, Helsingin pikkukirkkoyhdistyksen puheenjohtaja (vuodet?)Kuka kukin oli V, Wikisource
 Frans Emil Lilja, Helsingin pikkukirkkoyhdistyksen pääsihteeri 1924–1941Kuka kukin oli L, Wikisource
 Kaarlo Hurmerinta, Helsingin pikkukirkkoyhdistyksen johtokunnan puheenjohtaja 1928–1941Kuka kukin oli H, Wikisource
 Voitto Viro, Helsingin pikkukirkkoyhdistyksen palveluksessa 1944–1947, pääsihteeri 1945–1947Kuka kukin on 1978 (Runeberg.org)
 Martti Pihkala, Helsingin pikkukirkkoyhdistyksen johtokunnan jäsen 1947Kuka kukin on 1954 (Runeberg.org)
 Uriel Kailo, Helsingin pikkukirkkoyhdistyksen nuorisopastori 1944–1947, Kuka kukin on 1954 (Runeberg.org)
 Arvo Merivirta, Viipurin pikkukirkkoyhdistyksen sihteeri 1929–1930Kuka kukin on 1954 (Runeberg.org)

Lähteet
 Oscar Ortiz-Nieminen, Työväelle työkeskus taidehistorian pro gradu, Helsingin yliopisto 2012 

Viitteet

Aiheesta muualla
 Pikkukirkkoliike, historiaa, Pieni tietosanakirja osa 3 (Runeberg.org)
 Pikkukirkkoliike, historiaa, Tietosanakirja osa 11 (Runeberg.org)

Luokka:Suomen evankelis-luterilaiseen kirkkoon liittyvät järjestöt
pikkukirkkoyhdistys